b'\n_START_ARTICLE_\nL\xc3\xa4nnenvarpusp\xc3\xb6ll\xc3\xb6\n_START_SECTION_\nKuvaus\n_START_PARAGRAPH_\nLintu painaa keskim\xc3\xa4\xc3\xa4rin 61,5 grammaa. Aikuisen linnun pituus on 15\xe2\x80\x9317\xc2\xa0cm, ja se on v\xc3\xa4rilt\xc3\xa4\xc3\xa4n harmaa, ruskeanharmaa tai punaruskea. Sen p\xc3\xa4\xc3\xa4 on py\xc3\xb6re\xc3\xa4 valkot\xc3\xa4pl\xc3\xa4inen, sill\xc3\xa4 on heikosti rajattu naama, ja sen yl\xc3\xa4rinta, siivet ja pyrst\xc3\xb6 ovat tummat. Pyrst\xc3\xb6 on pitk\xc3\xa4 verrattuna muihin p\xc3\xb6ll\xc3\xb6ihin. Silm\xc3\xa4t ovat keltaiset, ja nokka on kellanharmaa. Linnun p\xc3\xa4\xc3\xa4n takana on silmilt\xc3\xa4 n\xc3\xa4ytt\xc3\xa4v\xc3\xa4t valkorajaiset mustat niskat\xc3\xa4pl\xc3\xa4t. Rinnan keski- ja alaosa on valkoinen, ja siin\xc3\xa4 on tummempia vaakasuoria juovia. Jaloissa on h\xc3\xb6yhenet, ja sill\xc3\xa4 on nelj\xc3\xa4 varvasta.'